Tervetuloa Jerusalem studioon!
Allekirjoitettuaan ydinsopimuksen -
suurvaltojen kanssa heinäkuussa 2015, -
Iran on rohkaistunut ja menestynyt diplomaattisesti.
Se on vahvistanut asemiaan Lähi-idässä ja muualla maailmassa.
Ydinsopimus on nyt kuitenkin vaakalaudalla, -
sillä uusi presidentti Donald Trump on sanonut sitä -
"huonoimmaksi koskaan neuvotelluksi sopimukseksi".
Tervetuloa keskustelemaan tästä, -
Eliezer Tsafrir, Mossadin Iranin aseman entinen johtaja, -
analyytikkomme Amir Oren -
ja tohtori Eldad Pardo, Impact SE:n tutkimusjohtaja -
ja Heprealaisen yliopiston Iran-luennoitsija.
Antaisitteko yleiskuvan nykytilanteesta?
Yhdysvaltojen ja Iranin välillä on ollut paljon sananvaihtoa.
Iranin vaaleihin on enää muutama kuukausi.
Yhdysvalloissakin on edessä merkittäviä tapahtumia.
Ranskassakin on pian presidentinvaalit.
Sillä on vaikutusta Euroopan Iran-politiikkaan.
Lisäksi Rafsanjani kuoli hiljattain.
On vielä liian aikaista ennustaa, -
millainen vaikutus hallinnon eri osapuolilla tulee olemaan.
Puolustusministeri Mattis oli Lähi-idän sotatoimialueen komentaja.
Hän suunnitteli Iranin vastaisia operaatioita sen varalle, -
että Iranin ja Israelin, tai Iranin ja USA:n välille syttyy sota.
Ulkoministeri Tillerson on tuntematon tekijä.
Emme tiedä, miten nämä kaikki sopivat Trumpin maailmankuvaan, -
varsinkin kun Venäjä on ilmoittanut pitävänsä kiinni ydinsopimuksesta.
Trumphan pitää Putinia liittolaisenaan.
Herra Tsafrir, mitä mieltä olette?
Sopimusta on vaikea muuttaa -
kansainvälisten suhteiden takia.
Ei sitä tarvitsekaan purkaa.
Muutkin kuin tiedustelujärjestöt tietävät, -
että Iran tavoittelee ydinvalmiuksia.
Ei siitä ole epäilystäkään.
Siksi muut maat, Israel, sunnimaat ja Yhdysvallat, pelkäävät, -
että Iran valmistelee pitkänmatkan ohjuksia, -
jotka yltävät jopa Yhdysvaltoihin asti.
Joka tapauksessa Iranin kannoilla täytyy pysytellä.
Sitä täytyy tarkkailla mahdollisimman paljon, -
jotta se ei pääse tekemään mitään salaa.
Iranilaiset tietävät tarkalleen, -
miten petkuttaa ja harhauttaa koko maailmaa.
Tohtori Pardo, mitä mieltä olette?
Obaman voitettua vaalit Iranissa vitsailtiin, -
että Obama tarkoittaa persiaksi: -
"Hän on kanssamme".
Iranin ja Yhdysvaltojen neuvottelut alkoivat jo Ahmadinejadin aikaan.
Se osoittaa, että Khamenei hallitsi neuvotteluja.
Nyt USA:ssa on erilainen presidentti, ja iranilaiset tietävät sen.
Trumpin on vältettävä nyt virheitä, jotta häneen luotettaisiin.
Jos iranilaiset vakuuttuvat siitä, että Trump pystyy siihen mitä puhuu, -
ydinsopimus ei aiheuta ongelmia.
Todellisia ongelmia ovat nyt ohjusprojekti, terrorismi -
ja Iranin soluttautuminen kaikkialle Lähi-itään.
Iran ei itsessään ole vahva maa. Sillä ei ole vahvaa armeijaa.
Sillä on vain ydinohjelma, ohjuksia ja tehokas terroriverkosto.
Kaikki maat vastustavat Iranin aggressiota.
Jos Iranille tehdään selväksi, että sen seikkailuilla on rajansa, -
se muuttaa politiikkaansa.
Iranin vastaiset pakotteet poistettiin -
osana yhteistä kattavaa toimintasuunnitelmaa, -
josta sopivat Iran ja P5+1-maat, -
eli USA, Venäjä, Kiina, Ranska, Britannia ja Saksa.
Iran alkoi silloin koetella rajojaan.
Kukaan näyttänyt sille, -
että jos se ylittää tietyn rajan, se joutuu vaikeuksiin.
Iran testasi ballistisia ohjuksiaan, -
mikä on turvallisuusneuvoston päätöslauselman vastaista.
Sillä on valmiudet rakentaa pitkäntähtäimen ohjuksia, -
jotka voivat kantaa ydinkärkiä.
Iran on lisäksi törmäyskurssilla USA:n kanssa Hormuzin salmella.
Iranilaislaivat uhkasivat amerikkalaislaivoja -
ennennäkemättömällä tavalla.
Miten tilanne on muuttunut Obaman kaudesta?
Obaman hallintohan oli Iranin silmissä heikko, -
mutta uudesta hallinnosta ei vielä tiedetä mitään.
Ydinsopimus ei ehkä ole täydellinen sopimus, -
mutta sitä kritisoivien pitäisi muistaa, -
että se koskee vain ydinohjelmaa.
Kuten kuulimme, on olemassa muitakin huolestuttavia seikkoja.
Ne eivät kuitenkaan kuuluneet sopimukseen, -
eikä Irania voi syyttää niiltä osin.
Jos liennytys on tulossa, -
sellainen kuin Neuvostoliiton ja USA:n välillä oli 1970-luvun alussa, -
sen on alettava ydinsopimuksesta ja laajennuttava sitten muille alueille.
Iranin laajentumispyrkimykset ja terroritoiminta -
eivät sinänsä riko ydinsopimusta.
Presidentti Trumpista on mainittava kaksi asiaa.
Ensinnäkään tosiasiat eivät sido häntä.
Hän voi jonain päivänä sanoa -
muuttaneensa sopimuksen paremmaksi, -
vaikka siitä ei olisi mitään todisteita.
Jo sekin, että hän saa sanoa sen, tyydyttää häntä.
Toiseksi hänen päätavoitteensa on Isisin tuhoaminen.
Sen tähden hän haluaa liittoutua Venäjän kanssa.
Venäjän liittolaiset Syyriassa Isisin vastaisessa sodassa ovat -
Iran, Assadin hallinto ja Hizbollah.
Jos presidentti Trump pitää kiinni prioriteeteistaan, -
hänen on toistaiseksi liittouduttava Iranin kanssa ainakin epäsuorasti.
Herra Tsafrir, -
nyt kun Trumpin hallinto on muuttanut USA:n linjan Lähi-itää kohtaan, -
etenkin Irania kohtaan, -
muuttuuko myös Iranin linja passiivisemmaksi -
ja vähemmän aggressiiviseksi Amerikan varoituslinjoja kohtaan?
Muutos näyttää olevan edessä. Miten syvällinen se on, jää nähtäväksi.
Iranilaiset eivät ole tyhmiä.
Ainakin aluksi he käyttäytyvät varovasti -
Trumpin hallintoa kohtaan.
On kuitenkin päivänselvää, -
että Iran pyrkii määrätietoisesti ydinvallaksi -
Lähi-idän terroritoimintansa ohella.
Älkää unohtako, -
että Hizbollahilla on 100 000 ohjusta pohjoisrajallamme.
Se on erittäin vakava ongelma tulevaisuudessa.
Lyhyesti sanottuna kaikki tietävät, -
että kaikkien Lähi-idän ongelmien kohdalla -
käärmeen pää on Teheranissa.
Jonain päivänä siihen on iskettävä.
Aivan niin. Siihen on lisättävä ideologinen ulottuvuus.
Siihen kuuluu mystinen uskollisuus yhtä henkilöä kohtaan.
Se ideologia ajaa hyökkäystä koko maailmaa vastaan.
Olette puhunut tästä ideologiasta useasti tässäkin ohjelmassa.
Olette tutkinut tätä aihetta paljon.
Muuttuuko Iranin asenne lähitulevaisuudessa?
Luopuuko se tuosta ideologiasta -
vai etsiikö se aukkoja amerikkalaisten valvonnasta?
Eteneekö se varovasti ideologiaansa hyödyntäen?
Iranin eliitti on tiukasti sidoksissa vallankumouskaartiin ja ajatollaheihin.
Se muodostaa 5―10 % väestöstä.
Taloudellinen ja poliittinen valta on pitkälti heidän käsissään.
Loput iranilaisista haluaisivat päästä eroon tuosta eliitistä -
ja tehdä maasta demokratian.
Siellä on paljon koulutettuja, naisia ja niin edelleen.
Iranin hallinto voi joutua todella uhatuksi, -
jos Trump osoittautuu luotettavaksi, -
jos hän todella tarkoittaa sitä mitä sanoo.
Näemme pian, siirtääkö hän lähetystön Jerusalemiin, -
vai oliko se vain pelkkää puhetta.
Jos hän todistaa olevansa tosissaan -
esimerkiksi irtautumalla Tyynenmeren vapaakauppasopimuksesta, -
USA:n ei edes tarvitse hyökätä Irania vastaan.
Sen tarvitsee vain tuoda sinne armeijan, -
niin Iranin kansa tekee vallankumouksen.
Tyynenmeren vapaakauppasopimus on hyvä esimerkki, -
koska presidentin ei tarvinnut viedä asiaa kongressiin -
purkaakseen sopimuksen.
Sitähän ei oltu vielä ratifioitu.
Iran-sopimus on sen sijaan kaikkien osapuolten hyväksymä.
Kongressi on äänestänyt siitä.
Pakotteet ovat toinen asia.
Kongressi voi asettaa ne uudelleen, vaikka se rikkoisi ydinsopimusta.
Trump kuitenkin lupasi työtä amerikkalaisille.
Mitä hän tekee, jos amerikkalaisyhtiöt haluavat myydä tuotteitaan Iraniin?
Jos hän ei salli sitä, häntä syytetään työttömyyden aiheuttamisesta.
"Amerikka ensin" -linjan mukaisesti voidaan siis olettaa, -
että hän sallii amerikkalaisyhtiöiden käydä kauppaa Iranin kanssa -
ja kilpailla Japanin, Euroopan ja muiden kanssa.
Asia voidaan hoitaa toisinkin.
Olen yrittänyt edistää sitä huonolla menestyksellä.
Länsimaiset tiedustelujärjestöt voivat tehdä salaista yhteistyötä, -
jolla autetaan iranilaisia tekemään vallankumous.
Noin 80 % iranilaisista ovat vallan- kumouksen jälkeen syntyneitä nuoria.
He haluavat järjen paluuta Iraniin.
Yritimme sitä heti vallankumouksen jälkeen.
Se ei onnistunut, -
koska luotimme paenneisiin kenraaleihin ja poliitikkoihin.
Useimmat päätyivät siihen, että muutoksen täytyy lähteä sisältä käsin.
Valitettavasti neljä ja puoli vuotta sitten, -
kun miljoonat ihmiset osoittivat mieltään, -
he eivät saaneet USA:n presidentiltä tukea edes radion kautta.
Tohtori Pardo, mitä sanotte siitä?
Iranilaisten on itse päätettävä siitä.
Ydinsopimuksen ongelma on, että se on voimassa vain 10 vuotta.
Eihän se ole aika eikä mikään.
Kaikki suuret ongelmat pysyvät.
Se muistuttaa paljon Oslon sopimusta.
Siinä sovittiin vain helpoista asioista, kuten rikastamisen vähentämisestä.
Itse asian ytimestä ei sovittu.
Kuten Oslon sopimus toi tullessaan 20 vuoden vaikeudet, -
ongelmat vain kasvavat.
Sopimuksen täytyy olla ratkaiseva.
Se on haaste sekä Iranille että Yhdysvalloille.
Ydinohjelman ja ohjusohjelman tarkoitus on Iranin mukaan -
puolustaa kotimaata.
Monet sanovat kannattavansa niitä ohjelmia -
Irakin, Isisin ja muiden järjestöjen uhan takia.
Sunnit ovat myös tehneet Iranissa terrori-iskuyrityksiä silloin tällöin.
Iranillahan on vihamieliset välit Saudi-Arabian kanssa.
Iranilaiset ovat ylpeä kansa, -
joka pyrkii saamaan vaikutusvaltaa Lähi-idässä, ellei koko maailmassa.
Miten Yhdysvallat ja Eurooppa voisivat auttaa Irania muuttumaan, -
kun ne eivät voi hyväksyä Iranin pyrkimyksiä?
Persialainen tai iranilainen nationalismi on suuri rasite.
Herra Tsafrir osaa kertoa siitä enemmän kuin minä.
Puolet iranilaisista ovat persialaista alkuperää.
Loput ovat azereita, kurdeja ja muita vähemmistöjä.
Siellä oli kuitenkin persialaisia kuningaskuntia.
Kylmän sodan aikaan Iran pelkäsi Neuvostoliittoa.
Sitten se soti Irakia vastaan.
Sillä on siis ulkoisia uhkia, -
mutta se haluaa myös levittää valtaansa -
Saudi-Arabian vaikutuspiirissä ja täällä Levantissa.
Kun Israel ja muut maat uhkasivat pysäyttää Iranin, -
jos ne pelkäävät Iranin olevan saamassa ydinaseen, -
Iran vahvisti puolustustaan.
10 vuoden kuluttua kyberase on kuitenkin paljon tärkeämpi -
kuin kineettiset aseet.
Tähän mennessä on nähty, -
että kybersodankäynnissä hyökkäys on tehokkaampaa kuin puolustus.
USA:n vaalien aikaan tuli ilmi, -
että toimenpiteet eri järjestöjen puolustamiseksi eivät tehonneet.
Jos USA tai muut maat tekevät kyberiskun Iranin ydinlaitoksiin, -
ne todennäköisesti onnistuvat.
Lentokoneita, ohjuksia tai sotalaivoja ei tarvitsisi lähettää.
Iranilaiset tietävät olevansa haavoittuvia.
Sen ei kannata uhata Israelia tai muita maita.
Ottaisin esiin kaksi suurinta uhkaa.
Israel on tietysti Iranin tähtäimessä.
Viimeisimmässä ohjuskokeessa ohjuksiin oli kirjoitettu -
"kuolema Israelille" ja "kuolema Amerikalle".
Nämä ohjukset yltävät Israeliin ja Eurooppaan, -
mutta eivät vielä Yhdysvaltoihin.
Iran käyttäytyy aggressiivisesti Israelia kohtaan -
myös Hizbollahin ja muiden järjestöjen välityksellä.
Se toimii Israelin ympäristön lisäksi Afrikassa ja muilla mantereilla -
Israelin lähetystöjä vastaan.
Iran haluaa saada sellaiset keinot, -
joilla se voisi näyttää olevansa tosissaan.
Miltä näyttää tämä tilanne, jossa Iran muuttuu yhä aggressiivisemmaksi?
On muistettava, -
että ainakin osa Iranin aggressiosta kohdistuu sunnimaihin.
Miksi muuten -
amerikkalaiset ääntävät sen "Airan"?
Eikä Irak ole "Airak", eikä Putin ole "Putn"!
Joka tapauksessa, -
yksi Iranin päätavoitteista on -
vierittää historiaa taaksepäin 600-luvulle, -
jolloin he hallitsivat aluetta.
Kyse on siis šiiojen ja sunnien sodasta.
Osa Israeliin kohdistuvasta aggressiosta -
on tarkoitettu viime kädessä sunneja vastaan, -
koska johtaakseen arabimaailmaa täytyy vastustaa Israelia.
En vähättele Israeliin suuntautuvaa uhkaa, -
vaan huomautan, että uhka on laajempi, -
ja sunnimaat pelkäävät sitä kovasti.
Puolustan amerikkalaisten tapaa ääntää "Airan", -
koska rautaa tarkoittava sana iron ja nimi Ira äännetään niin.
Lähi-idässä on kyllä Airan-niminen herkullinen maitojuoma.
Aikaa on vähän, joten keskittykäämme asiaan.
Israelia ja Amerikkaa uhkaavat ohjukset ja Hizbollah -
on molemmat tarkoitettu pelotteiksi, ei todellista sotaa varten.
Siihen on silti toki varauduttava.
Iranilaiset ovat kärsineet siitä, -
että Hassan Nasrallah käytti aseitaan 11 vuotta sitten -
ennen kuin Iran tahtoi sitä.
Iranilaiset näkivät, mitä tapahtui, kun Hamas käytti rakettejaan.
He tietävät, että Israelilla on Iron Dome ja Arrow-järjestelmä.
He eivät halua käyttää ohjuksiaan, -
koska jos Israel torjuu ne, Iranin pelote on poissa.
Niistä on enemmän hyötyä paraateissa ja iskulauseissa.
Olen jossain määrin eri mieltä.
On tutkittava -
Iranin ideologiaa ja strategiaa.
Natsi-Saksan ja Iranin välillä on yhtäläisyyksiä, -
"arjalainen rotu" ja niin edelleen.
Eroja on kuitenkin myös, ja yksi niistä on strategia.
Iran ei käy salamasotaa, vaan se etenee hitaasti.
Se rakentaa puolustustaan, kuten Amir kertoi.
Sitten vallankumous jatkaa eteenpäin.
Sen ideologia on muovattu šiialaisesta marttyyri-ideologiasta -
ja 1970-luvun marxismi-leninismistä.
Iranin tavoite on vallata Mekkan ja Medinan pyhät paikat.
Siten siitä tulisi muslimimaailman keskus -
ja se levittäisi valtansa kaikkialle maailmaan.
Se puolustautuisi ydinaseiden, terroriverkoston ja kybersodan avulla.
Iran investoi vahvasti kybersotaan.
Siellä ei ole huipputeknologiayrityksiä, -
joten taitavat tiedemiehet menevät vallankumouskaartiin -
kehittämään kyberaseita.
He voivat päästä siinä taistelussa voitollekin.
Siksi parhaiten Irania vastaan toimii se, mitä Trump yrittää, -
eli liittoutua Venäjän, Turkin, Israelin kanssa.
Se on hyvin vaikeaa, mutta siten Irania voi yrittää hillitä.
Herra Oren, -
Netanjahu sanoi viikoittaisessa kabinettikokouksessaan, -
että Iran on yhä juutalaisvaltion suurimpia uhkia.
Jerusalemin hallinto pyrkii yhteistyössä Washingtonin kanssa -
pysäyttämään Iranin uhan. Mitä kertoisitte siitä?
Se on poliittinen lausunto.
Israelin puolustusvoimat ja tiedusteluyhteisö eivät usko, -
että tulevina vuosina Iran olisi yhä yksi suurimmista uhkista.
Se oli sellainen ennen ydinsopimuksen allekirjoittamista.
Nyt Hizbollah on suurin uhka.
Mutta Hizbollah on Iranin liittolainen.
Ei edes liittolainen vaan Iranin osa!
Niin mutta Libanonin sotakenttä, jota varten Israel valmistautuu, -
on eri asia kuin itse Iran.
Lisäisin tähän, -
että Iran on Israelille kaikkein suurin uhka.
Mikään ei ole Israelille niin vaarallinen kuin Iran.
Strategisesti ajateltuna niin sanotun arabikevään jälkeen -
Israelia ei uhkaa tavanomaisella sodalla enää mikään arabiarmeija.
Siinä mielessä tilanteemme on parantunut huomattavasti.
Eivät he kuitenkaan muuttuneet sionisteiksi, -
joten he etsivät muita keinoja, joista yksi on terrori.
Onneksi koko maailma vastustaa sitä meidän rinnallamme.
Toinen jäljellä oleva uhka on Iran.
Tohtori Pardo, loppukommenttinne?
Parasta mitä USA:n uusi hallinto voi tehdä, -
on menestyä toimissaan, saada uskottavuutta -
ja sen jälkeen antaa Iranille mahdollisuus päättää, -
tuleeko siitä sivistysvaltio vai ei.
Tässä kaikki tänään.
Kiitos, Eliezer Tsafrir, Amir Oren ja tohtori Eldad Pardo!
Kiitos myös katsojille, näkemiin tiistaihin!
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10077 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.